
AUCTOR. 


Quo  magis  sensim  sensimque  scientia  medica  au- 
geatur, quo  magis  in  dies  singulae  eiusdem  disci- 
plinae novis  inventis  et  experientiis  locupletentur, 
eo  difficilius  etiam  horum  omnium  redditur  stu- 
dium et  cognitio,  et  tempus  academicis  studiis  de- 
stinatum vix  sufficit,  ut  immensam  harum  rerum 
copiam  primis  labris  degustemus,  ne  dicam,  ut 
in  earum  penetremus  interiora.  Quid  igitur  mi- 
rum, si  tiro  in  medicina,  omnibus  suis  intentis  vi- 
ribus, ut  pro  sua  parte  omnia  disceret,  quae  ab 
eo  iure  poscantur,  priusquam  munus  curandi,  in 
periti  manibus  aeque  salubre  atque  in  imperiti  pe- 
riculosum, ei  tradatur,  si  is  dico  in  summis  versa- 
tur animi  angustiis,  quum  repente  discipuli  cum 
magistri  partibus  mutare  , quum  quae  vix  di- 
dicerit iamiam  docere,  quum  e lectore  statim 
scriptor  evadere  debeat.  Ipse  quoque  his,  et  qui- 
dem maximis,  corripior  angustiis.  Quid  autem  iu- 
^vat  anxietas,  ubi  necessitas  urget?  INil  igitur  re- 

stat,  quam  ut,  quantum  potuero,  manus  subeam, 
et,  si  facultas  deest  docendi,  me  studio  saltem  di- 
dicisse, si  periclitandi  deerat  tempus,  me  certe  oc- 
casionem observandi  haud  neglexisse  probare  co- 
nabor. Frequentissima  autem  observationes  insti- 
tuendi occasio  mihi  in  disciplina  contigit  obste- 
tricia. 

Nonnulla  ideo  ex  hac  afferre  mihi  liceat,  qui- 
bus, etsi  fortasse  haud  multum  novi  praebeant, 
attamen  Tuam  L.  B.  haud  defuturam  esse  indul- 
gentiam spero. 


Si,  ut  plerumque  fieri  solet,  in  graviditatis  notione 
definienda  id  tantum  dicitur:  eum  esse  statum,  in  quo 
organismus  femineus  versetur,  dum  productum  effica- 
cis coitus  contineat,  necdum  eius  excussionem  perfe- 
cerit ; liaec  definitio  nec  sufficiens  nec  vera  est.  Non 
enim  sufficit,  quia  rationis  mentio  non  fit,  quam  orga- 
nismus femineus  ad  illud  habet  productum;  nec  vera, 
quia  illam  graviditatis  nomen  minime  merentem  con- 
ditionem non  excludit,  in  qua  organismus  femineus, 
ovo  mortuo,  illud  coitus  efficacis  productum  quidem 
secum  fert,  sed  tantum  ut  corpus  alienum,  quocum 
in  nullo  organico  est  connexu.  Uti  excepto  universo, 
unico  absoluto  organismo,  omnia  alia  nobis  nota  ex- 
trinsecus materiam  promunt,  ita  etiam  ovum.  Natura 
ovi  externa,  circumdans  et  alens,  est  organismus  ma- 
ternus, qui  ei  substantias  ad  alendum  et  evolvendum 
advehit. 

Sufficiens  igitur  graviditatis  definitio  haec  mihi 
esse  videtur:  Graviditas  ille  activus  feminei  organismi 
est  status,  in  quo  ille  cum  coitus  efficacis  producto  in 
eo  versatur  connexu,  ut  ei  omnia  ad  eius  evolutionem 

necessaria  elementa  adducat.  Haud  in  quovis  slalu 
vero  femineus  organismus  facultate  gaudet,  eiusmodi 
cum  ovo  connexum  ineundi,  aut  iam  praesentem  con- 
tinuandi. Multa  pliaenomenorum  graviditatem  comi- 
tantium probant,  magnas  ea  durante  in  toto  femineo 
organismo  fieri  mutationes. 

Ilae  autem  mutationes,  quae  ipsam  graviditatis 
constituunt  naturam,  omnes  in  actione  nervosi  syste- 
matis mutata  habent  causam.  Mutatam  nervosi  syste- 
matis actionem  omnium  in  graviditate  praesentium 
mutationum  esse  causam,  iam  inde  colligi  jposset,  quod 
graviditatis  momentum,  coitus  scilicet  efficax,  tam 
perspicuam  fortemque  vim  in  nervosum  systema  exse- 
rat, quippe  quod  non  modo  voluptas  in  hac  functione 
percepta,  sed  etiam  hoc  probat,  quod  omnia  concep- 
tionis signa  nervosam  prae  se  ferant  in  indolem.  Ex- 
tra omne  autem  dubium  veritas  nostrae  de  mutatio- 
num gravidi  muliebris  organismi  status  causa  assertio- 
nis per  sequentem  ponitur  observationem. 

Uti  cerebrum  functionibus  animi  ita  cerebellum 
medulla  spinalis,  nervus  sympathicus  et  plexus  abdo- 
minales functionibus  reproductivis  praesunt.  Generatio 
est  processus  actionis  reproductivae , cui  igitur  partes 
systematis  nervosi  modo  dictae  praesunt,  et  simul  gra- 
viditati, ut  conditioni  ad  generationem  necessariae. 

Quare  omnes  per  graviditatem  in  femineo  organismo 
effectae  mutationes  e mutata  actione  cerebelli  , me- 
dullae spinalis,  nervi  sympathici  et  plexuum  abdomi- 
nalium exeunt. 

Una  gravissimarum  et  clarissimarum  ha- 
rum mutationum  est  rcproductivitas  aucta, 
quae  multis  serius  contemplandis  phaeno- 
menis se  manifestat. 

Frustraneum  igitur  videri  posset  conamen , mo- 
nendi, hanc  reproductivitatem  auctam  actione  mutata 
nervosi  systematis  partium  modo  dictarum  effici; 
suffecisse  videatur  in  hanc  ipsam  reproductivitatem 
auctam  animum  advertere;  sed  haud  omnia  in  gravidi- 
tate occurrentia  phaenomena  aucta  reproductivitate 
possunt  explicari,  non  explicari  potest  partus  intran- 
tis causa,  et  graviditatis  ad  plures  morbos  concomitan- 
tes ratio,  unde  necessarium  fit,  ut  in  his  rebus  expli- 
candis actionis  nervosi  systematis  mutatae  habeamus 
rationem. 

111.  Stein  iun. , qui  omnes  in  femineo  organismo 
durante  graviditate  fientes  mutationes  in  reproductivi- 
tate ponit  mutata,  partum  intrantem  ita  explicare  stu- 
det, ut  reproductiva  vis  in  uterum  transsiliat.  Quae 
sententia  autem,  quam  sagacissima  sit,  attamen  introi- 
tum partus  haud  explicare  posse  mihi  videtur.  Nun- 
quam enim  irritabilitatis  phaenomena ; qualia  uteri 
sine  dubio  sunt  contractiones,  reproductivitate  aucta 
videmus  procreari.  Necessarium  potius  est  ad  irrita- 
bilis partis  contractionem,  ut  ei  nervo  stimulus  addu- 
catur. Quamobrem  partus  intrantis  causam  in  eo  iure 
maiore  ponere  mihi  videor,  quod  cum  durante  gravidi- 
tate actio  medullae  spinalis,  nervi  symphatici,  et  ple- 
xuum abdominalium  aequaliter  aucta  fuit,  in  intrante 

partu  actio  liorum  plexuum,  qraeprimis  plexus  hypo- 
gastrici augetur. 

Haec  sententia  multis  probatur  rebus.  Non  tan- 
tum enim  ex  hoc  dicto  plexu  nervos  accipiunt,  irrita- 
bilitatem in  partu  auctam  videmus,  quod  frequens  in- 
ter alia  ad  alvum  deponendam  probat  impetus,  dum 
contra  in  illis  musculis,  qui  a medulla  spinali  nervos 
accipiunt,  in  partu  intrante  irritabilitas  multo  sup- 
pressa est,  priusquam  scilicet  et  illi  vehementissima 
uteri  irritatione  in  consensum  trahuntur.  Haud  minus 
notabile  et  meam  probans  sententiam  est  illud,  quod 
simul  ac  actio  partus  efficiendi  in  spasmum  transfertur, 
in  aliis  etiam  organis,  a plexu  hypogastrico  nervos 
accipientibus , saepe  phaenomena  apparent  spastica. 
Sufficiat  hoc  loco,  tenesmi  et  stranguriae  facere  men- 
tionem. In  diutius  durante  et  graviore  reddito  spasmo 
partus  illa  primum  in  sympathiam  trahuntur  organa, 
quae  a plexibus  abdominalibus  accipiunt  nervos  v.  g. 
ventriculus,  uti  vomitus  tam  saepe  observandus  probat. 

Praeterea  multa  phaenomena  praeter  partum  nos 
movent,  ut  ponamus,  dolores  parturientis  stimulo  ple- 
xus hypogastrici  effici.  Videmus  enim  extra  statum 
gravidum  contractiones  uteri,  aut  saltem  conamina 
earum  hac  ratione  oriri.  Moneo  v.  g.  ut  in  graviditatibus 
extrauterinis,  in  quibus  uterus  primum  expanditur, 
serius  post  nonnullas  hebdomades,  cum  ovum  incongruo 
loco  se  excolat,  et  plexum  hypogastricum  stimulet,  in 
eo  oriantur  contractiones.  Has  autem  nullo  alio  modo 
explicare  possumus  nisi  stimulo  in  hypogastricum  pl& 

xum  exserto,  cum  iam  diu  ante  normalem  graviditatis 
finem  intrent;  cum  porro,  renovatis  abdominalibus  do- 
loribus, etiamsi  foetus  mortuus  in  abdomine  matris^diu 
moratur  post  factam  iam  uteri  imminutionem  attamen 
se  contrahendi  conamina  doloribus  istis  parturientis  si- 
milibus adhuc  se  manifestent  in  utero.  Illud  etiam 
haud  supervidendum  est,  quod  passiones  organorum 
abdominalium  dolores  parturientis  facile  et  saepe  pro- 
creant. 

Introitus  denique  partus  praematuri,  tam  repente 
affectionibus  animi  deprimentibus  effectus  nullo  alio 
modo  tam  bene  explicari  potest,  ac  si  momentum  par- 
tus in  aucta  plexuum  abdominalium  actione  ponimus. 
Videmus  enim,  affectionibus  animi  deprimentibus  etiam 
in  statu  non  gravido  actionem  nervi  sympathici  augeri, 
et  in  organis  inde  nervos  ducentibus  phaenomena  irri- 
tabilitatis provocari.  Nominandi  v.  g.  hic  veniunt  illi 
casus,  ubi  in  individuis  irritabilibus  post  terrorem  et 
metum  tam  saepe  mictus  involuntarius,  et  maximus  ad 
alvum  deponendam  stimulus  oriuntur.  Si  igitur  post 
has  animi  affectiones  deprimentes  in  gravidis  contractio- 
nes uteri  videmus  procreari,  iure  possumus  contendere, 
et  has  aucta  plexuum  abdominalium  actione  provocari. 
Metastasis  etiam  spasmorum  partus,  in  quos  primum 
animadvertisse,  111.  Stein  maximum  habet  meritum, 
secundum  meam  sententiam  optime  ex  causis  partus 
intrantis  derivari  potest,  cum  dicimus,  actionem,  quae 
normali  modo  in  plexu  hypogastrico  augeatur,  meta- 
statice in  alia  nervosi  systematis  parte  praevalentem 


14 


fieri.  — Antea  iam  dixi,  rationem  etiam  gravidarum 
ad  plures  morbos  non  satis  aliter  posse  explicari,  nisi 
directa  alienatione  in  nervosi  systematis  actione,  ct 
nunc  paullo  fusius  de  hac  re  locuturus  sum.  Hic 
praecipue  minus  de  illis  sermo  est  morbis,  qui  per 
graviditatem  provocantur,  quam  de  illis  qui  eiusdem 
introitu  sistuntur,  ne  dicam  tolluntur. 

Frequentissime  occurrit,  mulieres  hystericas  et 
epilepticas  durante  graviditate  ab  his  malis  liberari 
quod  memoratu  dignissimum  phaenomenon  minime,  ut 
mihi  videtur,  cum  111.  Stein  lun.  a reproductivitate 
aucta  potest  derivari.  Has  enim  modo  dictas  affectio- 
nes saepe  extra  graviditatem,  non  tantum  in  indivi- 
duis cum  reproductivitate  suppressa,  sed  etiam  in 
perfecte  validis,  quin  imo  in  illis,  in  quibus  (si 
scilicet  hysteria  ex  affectione  locali  originem  ducit.) 
praevalens  reproductivitas  abnormi  se  manifestat  obe- 
sitate praesentes  invenimus.  Etiamsi  vero  affectiones 
nervosae  modo  dictae  revera  plerumque  cum  laesa  se 
coniunguut  reproductiva  vi,  inde  tamen  minime  patet, 
laesam  reproductionem  illarum  passionum  esse  causam, 
sed  potius  assumendum  est,  functionem  nervorum  cor- 
ruptam illam  reproductionis  efficere  corruptionem. 
Hoc  verisimilius  fit,  cum  mala  illa  tam  saepe  rebus 
directe  in  systema  nervosum  agentibus  efficiantur,  v. 
g.  affectionibus  animi  deprimentibus,  venere  immodica, 
aut  praeternaturali. 

Etiamsi  vero  negare  non  possit,  reproductivitatem 
suppressam  introitui  harum  passionum  nervosarum  fa- 

vere,  attamen  ab  alia  parte  supervideri  nequit,  cura 
tionem  carum  a multis  aliis  rebus  pendere  quam  ab 
excitatione  rcproductivitatis.  In  illis  tantum  malis 
nervosis,  quae  cum  periodo  evolutionis  conncctuntnr, 
uti  hoc  plerumque  apud  choream  St.  Viti  est,  ad  sa- 
nationem saepe  sufficit,  ut  reproductionis  negotium 
adiuvemus.  Sed  in  his  ipsis  etiam  casibus  nervosae 
affectiones  non  re  vera  per  reproductivitatem,  in  nor- 
malem statum  redactam,  sanantur,  sed  haec  tantum, 
dum  organismo  faculiatem  se  ulterius  evolvendi  prae- 
bet, efficit,  ut  morbus,  a processu  evolutionis  solo 
pendens,  simul  tollatur. 

In  aliis  contra  casibus  ad  illas  passiones  nervosas 
sanandas  iis  utimur  remediis,  quae  reproductionem  di- 
recte coercent.  Notissima  est  res,  quod,  ferro  excepto, 
omnia  metalla  reproductionis  negotio  nocent,  nihil- 
ominus autem  haec  ipsa  principalia  nobis  sunt  reme- 
dia contra  illas  affectiones.  Quin  imo  illa  saepe  effi- 
cacissima  sunt,  quae  reproductionem  gravissime  infe- 
stant. Arsenici  hic  mentionem  facere  sufficiat. 

Si  igitur  iam  hac  ratione,  per  connexum  inter 
morbos  nervosos  et  reproductivitatem  extra  gravidita- 
tem constat , emansionem  illorum  malorum  durante 
graviditate  minime  per  auctam  reproductionem  posse 
explicari,  hac  eo  luculentius  evadit  ex  ratione  illorum 
morborum  ad  graviditatem  et  partum,  cum  iam  in- 
trante partu  epilepsiae  prodromi  denuo  appareant,  et 
haud  multo  post  partum  ipse  redeat  paroxysmus.  Si 
enim  reproductivitas  aucta  illorum  morborum  per  gra- 

viditatem  emansionis  esset  causa,  haec  mala  per  totum 
lactationis  tempus  supprimi  deberent.  Ea  enim  du 
rante,  reproductivitas  aequaliter  manet  aucta,  sangui- 
ficatio  aequaliter  valida , sanguis  aequaliter  materia 
plastica  abundans  atque  in  graviditate  ipsa. 

Simul  vero  cum  graviditate  ille  systematis  ner- 
vosi, tonus  mutatur,  qui  indolem  graviditatis  constituit, 
quare  omnia  ad  illos  morbos  pertinentia  phaenomena 
multo  melius  explicari  possunt  per  alienationem  syste- 
matis nervosi  immediate  cum  natura  status  gravidi 
coniunctam.  Id,  quod  primus  epilepsia  tam  diu  sup- 
pressae insultus  non  statim  cum  partu  intrat,  inde 
sine  dubio  oritur,  quod  sensorium  commune  stimulo 
quidem  morboso  iam  afficitur,  sed  systema  nervosum 
in  hunc  stimulum  nondum  satis  valide  reagit,  quia  om- 
nis eius  actio  ad  partus  actum  directa  est. 

Ut  defectu  reactionis  in  stimulum  morbosum  in 
momento  partus  insultus  epilepticus  retinetur , ita 
etiam  in  graviditate,  in  qua  omnis  nervosi  systematis 
actio  intimam  ad  hunc  statum  habet  rationem,  defec- 
tus reactionis  in  alios  est  stimulos,  qui  gravidas  tam 
saepe  contra  contagiones  tuetur.  Minime  hoc  phaeno- 
menon reproductivitati  auctae  possumus  tribuere.  Vi- 
demus enim  in  non  gravidis,  mulieres  optime  valen- 
tes, robustas  aeque  facile  morbis  contagiosis  offici  at- 
que illas,  quarum  reproductio  sit  suppressa.  Sed  vi- 
demus etiam  individua  morbis  contagiosis  laborantia, 
quorum  organismus  igitur  iam  contra  contagium  rea- 
gat,  hoc  ipso  contra  aliud  esse  tuta.  Occurrunt  qui- 

dem  per  exceptionem  nonnunquam  casus,  ubi  homines 
morbo  contagioso  affecti,  attamen  adhuc  altero  corri- 
piuntur, sed  haud  minus  etiam  gravidae  inveniuntur, 
quae  per  eandem  exceptionem  morbis  afficiuntur  con- 
tagiosis. 

In  genere  graviditas,  etsi  ad  status  physiologicos 
pertinens,  magnam  cum  morbis  contagiosis  prae  se 
fert  analogiam.  Ut  haec  et  illa  certa  materia  procre- 
atur, eandem  aut  certe  similem  organismi  rationem 
contra  morbos  efficit  contagiosus  atque  hi  inter  se  vicis- 
sim , uti  denique  in  his  etiam  in  graviditate  sub- 
stantia — foetus  scilicet  — excolitur,  quae  facultate 
gaudet,  in  alio  organismo  eundem  procreandi  statum, 
atque  ille,  cui  ipsa  debet  originem. 

Alia  graviditatem  saepe  concomitantia  phaenomena, 
quae  directe  a tono  systematis  nervosi  mutato  pen- 
dent, sunt:  animi  mutatae  sensationes,  taedium  coitus 
exercendi,  et  horripilationes  saepe  obvenientes  ardore 
volatili  int eruptae  aut  finitae. 

Quod  primum  ad  animi  attinet  alienatas  sensatio- 
nes, hae,  saepe  morositate,  iracundia  aliisve  gravibus 
animi  affectibus  se  manifestantes,  et  interdum  in  eo 
constantes,  ut  gravida  animi  conditionem  priori  ante 
graviditatem  sibi  propriae  e diametro  contrariam  prae 
se  ferat,  facile  fortasse  e plethora  oriente,  et  cerebro, 
inde  cum  sanguine  repleto,  explicari  possent.  — Sed 
interdum  illae  animi  alieanationes  statim  post  concep- 
tionem intrant,  ubi  nondum  reproductivitas  aucta  ple- 
thoram  procreavit. 

Mutatae  porro  nervorum  actioni  taedium  exer- 
cendi coitus  tribuendum  est,  quod  in  graviditate  tam 
saepe  observatur.  Ouod  phaenomenon  etsi  apud  ho- 
mines saepe  deest,  hoc  tantum  mutato  eorum  per  cul- 
turam organismo  est  tribuendum.  Illud  enim  in  gra- 
viditate observatum  contra  coitum  taedium  naturae 
legibus  respondere,  non  solum  analogia  animalium,  sed 
etiam  emansio  menstruationis  probat.  Menstruatio 
enim  conamen  naturae  est  criticum,  quo  genitalium  ir- 
ritatio periodice  rediens  tollitur.  Si  igitur  videmus, 
in  graviditate  illud  conamen  criticum  normaliter  ema- 
nere, inde  concludere  possumus,  illum  quoque  statum, 
hac  crisi  tollendum,  haud  adesse. 

Opponere  mihi  quidem  liceat,  hanc  rem  tantum 
mutatam  actionem  in  genitalibus,  non  autem  in  toto 
systemate  probare  nervoso,  hoc  autem  fieret  temere. 
Multifaria  enim  phaenomena  probant  , Gott  optimo 
iure  dicere,  sedem  desiderii  ad  exercendum  coitum  in 
cerebello  et  medulla  oblongata  positam  esse.  Debemus 
gitur,  cum  illius  desiderii  observamus  mutationem, 
etiam  mutationem  actionis  in  illa  systematis  nervosi 
parte  concedere. 

Inter  nervosi  systematis  mutatae  actionis  sequelas 
gravissima  autem  est  reproductivitas  aucta.  Haec  uti- 
que non  modo  saepe  neglecta  est,  sed  multi  imo  phy- 
siologi  contenderunt,  inter  varias  vis  formativae  mani- 
festationes adesse  antagonismum , ita  ut,  dum  vis  ge- 
nerandi agat  vis  reproductiva  supprimatur,  et  nuper- 
rime Dr.  Hayn  (Abhandlung  uber  die  innerc  Ursachc 

der  eintretenden  Geburt)  monstrare  studuit,  repro- 
ductivitatem  in  graviditate  esse  imminutam,  quae  au- 
tem sententia,  secundum  ipsius  Ilaynii  assertionem,  de 
sublimiori  tantum  reproductivitate  valet,  cum  et  hic 
assimilationem  auctam  concedat. 

Ad  imminutam  reproductionem  probandam  illud 
praebent  argumentum,  quod  durante  graviditate  vul- 
nera et  ossium  fracturae  valde  difficile  aut  plane  non 
sanantur.  Hoc  argumentum  autem  facillime  est  refu- 
tandum, dum  ab  alia  parte  multa  gravissima  et  con- 
stantia symptomata  probant,  reproductivitatem  in  gra- 
viditate re  vera  esse  auctam.  Illud  argumentum  ea 
refutatur  observatione,  ut  vulnera  et  ossium  fracturae, 
ubi  in  genitalium  regione  occurrunt,  facillime  sanen- 
tur, ita  ut  illud  factum  nihil  probet,  nisi  reproducti- 
vitatem in  universo  corpore  auctam  praecipue  in  ge- 
nitalibus et  regione  iis  vicina  valide  agere. 

In  omnibus  corporis  partibus  turgoris  vitalis  in- 
crementum percipitur,  et  inde  igitur  maior  vis  repro- 
ductivae  energia  manifestatur.  Minus  directe  a repro- 
productivitate  aucta,  quam  potius  ab  actione  in  geni- 
talibus imprimis  praevalente  tumor  glandulae  thyreoi- 
deae tam  saepe  observatus  dependet.  Plura  enim 
phaenomena  sympathiam  monstrant  magnam,  quae  in- 
ter genitalia,  et  prae  ceteris  uterum,  et  thyreoideam 
intercedit.  Moneo  hic  tantum,  ut  in  individuis,  quo- 
rum uterus  erat  scirrhosus,  simul  etiam  in  thyreoidea 
saepe  loca  degenerata  inventa  sint,  ut  porro  Jodina, 
in  thyreoideam  tam  specifice  agens,  etiam  in  uterum 

vehementer  agat , in  quo  saepe  haemorrhagias  pro- 
vocat. 

Alia  res,  quae,  reproductivitatem  in  toto  corpore 
auctam  esse,  probat,  copiosissima  illius  sanguinis  est 
generatio,  qui  magnam  suam  materiae  fibrosae  copiam 
praeter  phaenomena,  in  vivo  corpore  ipso  manifestata, 
etiam  per  crustam  inflammatoriam,  in  coagulatione  ex- 
ortam luculentissime  monstrat. 

Clarissime  autem  et  extra  omne  dubium  aucta  re- 
productio  ea  probatur  re,  quod  gravidus  organismus 
femineus,  dum  assimilati  chyli  partem  foetui  advehere 
debet,  non  tamen,  uti  credi  deberet,  plus  ciborum, 
magisque  restaurantes  assumit,  sed  potius  appetitus 
imminuitur,  minus  ciborum  ingeritur,  simulque  taedium 
carnis  aliarumque  valde  alentium  substantiarum  adest. 
Uti  autem  per  exceptionem  appetitus  non  imminutus 
est,  taedium  eiusmodi  ciborum  deest,  ubi  igitur  plus 
ingeritur  quam  in  graviditate  plerumque  fieri  solet, 
ibi,  si  non  ante  graviditatem  reproductio  suppressa 
erat,  facile  plethora  oritur  universalis,  quae  saepe 
symptomata  gravissima  procreat. 

Si  hoc  modo  reproductivitas  aucta  ut  mutationum, 
quas  graviditas  in  organismo  femineo  gignit,  maximam 
se  manifestat,  attamen  ab  alia  parte  haud  negandum 
est,  in  singulis  casibus,  in  quibus  ante  graviditatem 
nimis  erat  suppresssa,  quam  ut  eius  procreatum  incre- 
mentum ad  foetum  satisfaceret  alendum,  naturam  finem 
suum  partim  cum  materni  organismi  prosequi  damno. 
— Id  verum  esse  multi  eiusmodi  probant  casus,  in 

quibus  gravidae  rliacliitide  corripiuntur  adultorum. 
Mollities  ossium  liic  durante  graviditate  valde  increscit. 

Nunc  ad  illum  me  converto  influxum,  quem  re- 
productivitas  aucta  in  morbos  exserit  gravidarum, 
llaec  scilicet  non  solum  multis  morbis  gravidarum 
praebet  originem,  sed  etiam  decursum  et  evolutionem 
multorum  ante  graviditatem  praesentium  morborum 
mutare  valet. 

Ita  notissimum  etsi  memoratu  dignissimum  est 
phaenomenon,  ut  phthisis  pulmonalis  non  solum  per 
graviditatem  intrantem  in  decursu  ulteriore  retarde- 
tur, sed  etiam,  ut  illa  phthisis,  si  iam  in  provectiore 
gradu  aderat,  nihilominus  graviditate  in  evolutione  re- 
tenta, attamen  versus  septimum  graviditatis  mensem 
partum  praematurum  efficiat,  et  tum  statim  post  par- 
tum pulmonalis  passio  citissime  progrediatur,  interdum 
iam  in  paucis  diebus  mortem  adducat. 

Imminutio  symptomatum  phthiseos,  durante  gra- 
viditate, sine  dubio  reproductivitati  auctae  tribuenda 
est,  quae  assimilationem  tam  largam  efficit,  ut  ea  ma- 
ius organi  affecti  detrimentum  impediatur. 

Si  autem  in  ipso,  ad  melius  secundum  apparen- 
tiam vergente,  statu  pulmonum  affectio  praematurum 
efficit  partum,  id  inde  oriri  videtur,  quod  utero  ma- 
gis magisque  se  extendente  , spatium  pulmonum  nimis 
coercetur,  quam  ut  organon  hoc  effectum  diutius  func- 
tioni suae  possit  satisfacere.  Oritur  igitur  magna  pul- 
monum irritatio,  mali  incrementum,  motus  febrilis, 
partus  praematurus. 

Quod  autem  statim  post  partum,  quamvis  repro- 
ductivitas  aucta  perdurat,  malum  tantopere  augeatur, 
non  mirandum  est,  si  hoc  puerperae  phaenomenon 
cum  aliis  comparamus.  Iam  supra  memoravimus,  tum 
in  graviditate,  tum  durante  lactatione  sanguini  vali- 
diorem inesse  vitalitatem.  Si  igitur  ulla  re  lactis  se- 
cretio in  mammis  retinetur,  in  alio  organo  secretio 
abnormis  vicaria  provocatur  cum  symptomatibus  gra- 
vissimis, plerumque  inflammationis. 

Facillime  autem  secretio  lactis  in  mammis  eo  im- 
peditur, ut  aliud  organon  in  statu  versetur  irritativo, 
qui  congestiones  eo  efficit.  Ita  etiam  pulmonum  irri- 
tatio secretionem  supprimit  lactis,  cuius  loco  magna 
symptomatum  in  pulmonibus  gravitas  oritur.  — Uti 
autem  secretio  lactis  etiam  intraverat,  ibi  attamen  aut 
ob  lactationem  deficientem  mox  cessaret,  et  tunc  in 
pulmonibus  actio  morbosa  praevaleret,  aut,  si  lac  e 
inammis  suctione  detrahatur,  quod  saepe  fit,  actio 
mammarum  aucta  pulmones  tam  vicinos  certo  in  sym- 
pathiam traheret.  Hoc  modo  primum  in  destructis 
pulmonum  partibus  status  inflammatorius  procrearetur, 
qui  non  solum  destructione  progredienti  favet,  sed 
etiam  se  cum  excitatione  systematis  vasorum  coniun- 
git,  quae,  uti  febris  hectica  semper,  si  non  statim 
potest  tolli,  vires  aegroti  cito  exhaurit  et  evacuationi- 
bus symptomaticis  concomitantibus  mox  plane  de- 
struit. 

Alius  morbus , cuius  progressus  etiam  per  gravidi- 
tatem saepe  interrumpitur,  est  hydrops,  quod  phacno- 


( 


23 

menon  eo  mirabilius  apparet,  cum  haud  raro  gravidi- 
tas ipsa  phydropem  provocat. 

Nihilominus  autem  utrumque,  cfsi  sibi  contradi- 
cere videantur,  inter  se  optime  congruit,  cl  reproducti- 
vitate  aucta  efficitur  utrumque.  Progressus  hydropis 
ante  graviditatem  praesentis  hac  tum  solum  interrum- 
pitur et  coercetur,  si  characterem  torpidum  prae  sc 
tulit,  et  in  debilitate  vasorum  resorbentium  habuit 
originem. 

Graviditas  progressum  huiusmodi  hydropis,  etiam 
tum,  si  ei  vitium  organisationis  subest,  in  aliquod 
tempus  retinere  imo  eius  regressum  efficere  potest, 
quod  in  graviditate  actio  vasorum  resorbentium  est  aucta, 
quod  inde  patet,  quod,  in  tanta  gravidarum  assimila- 
tione,  tam  parva  copia  materiarum  alentium  ingeritur, 
quae  res  tantum  aucta  assimilationis  vi  id  est  aucta  va- 
sorum resorbentium  iu  graviditate  actione  potest  fieri. 

Hydropes  illi,  quos  graviditas  saepissime  provocare 
solet,  sunt:  liydrometra  et  anasarca.  Hic  tantum  de 
ultima  loquor.  Quamquam  enim  et  liydrometra  in 
graviditate  multo  saepius  quam  extra  eam  occurit,  ta- 
men minus  arete  cum  tota,  in  gravido  organismo 
praesente,  alienatione,  quam  cum  alienata  genitalium 
actione  cohaeret.  Hoc  ita  se  habere,  ex  eo  consiat, 
quod  in  liydrometra  gravidarum  saepe  omne  reliquum 
corpus  macessit.  Illa  autem  phaenomena  morbosa, 
quae  proxime  ab  alienata  genitalium  in  graviditate  ac- 
tione dependent,  ex  hac  dissertatione  omnino  exclu- 
dere volui. 

Oedema,  tam  saepe  in  gravidis  observatum,  fere 
semper  tantum  in  iunioribus,  robustis,  plethoricis  in- 
dividuis occurrere  solet.  Non  autem  hac  re  sola  pa- 
tet, illud  oedema  ad  hypersthenicos  pertinere  hydro- 
pes, sed  multo  luculentius  eo,  quod  ei  plerumque  tu- 
mor cutis  dolorificus  antecedit,  qui,  digito  pressus, 
nullam  relinquit  foveam,  in  quo  cutis  temperatura 
potius  aucta  quam  imminuta,  in  quo  denique  cutis 
non  pallida  sed  lactinea  tincta  apparet,  ita  ut  sine 
dubio  turgor  vitalis  maior  subesse  videatur.  Hoc 
porro  oedema,  cuius  causam  nonnulli  medici  adhuc 
in  pressione  uteri  gravidi  in  extremitatum  inferiorum, 
in  quibus  saepissime  occurrat , vasa  lymphatica  et 
venas  ponunt,  alium  nexum  causalem  habere,  non  so- 
lum ex  anatomica  ratione  et  phaenomenis  antea  no- 
minatis sed  etiam  ex  eo  patet , quod  1 , assertum  il 
lud,  oedema  saepissime  in  extremitatibus  inferioribus 
observari,  minime  cum  veritate  convenit.  Multo  sae- 
pius enim  tumor  eiusmodi  oedematodes,  durante  gra- 
viditate , in  labiis  pudendae  observatur , in  quibus,  ut 
in  genitalibus  omnino,  vasorum  systematis  actio  prae- 
cipue exaltata  est,  2,  quod  in  nonnullis  casibus  oe- 
dema in  extremitatibus  superioribus  observatur,  inter- 
dum etiam  hydrops  anasarca  totam  corporis  superfi- 
ciem occupat. 

Varicositas  saepe  in  venis  extremitatum  inferio- 
rum simul  cum  oedemate  eorum  obvenientes  a multis 
pro  argumento  prolatae  sunt,  ut  vasorum  pressio  oe- 
dematum sit  causa.  Hae  autem  varicositates  multo 

facilius  e venosi tate  in  graviditate  praevalente,  aut 
potius  e maiore  venosi  sanguinis  copia  potest  expli- 
cari, cum  maior  venosi  sanguinis  vitalitas  per  se  vari- 
ces ad  provocadas  nihil  possit  conferre. 

Ceterum  si  e prius  dictis  sequitur,  hydropem,  in 
graviditate  occurrentem,  plerumque  sthenicum  habere 
characterem,  minime  idcirco  negari  debet,  etiam  hy- 
dropem cum  charactere  asthenico  in  graviditate  posse 
observari,  et  re  vera  interdum  adesse.  Id  autem  tan- 
tum in  individuis  fit,  quorum  reproductivitas  ante 
graviditatem  valde  erat  debilitata,  in  quibus  igitur  re- 
productio,  graviditate  aucta, non  sufficiebat,  ad  illam 
virium  impediendam  imminutionem,  quae  per  nimiam 
ad  ovi  evolutionem  consumptionem  materiae  plasticae 
procreatur. 

Quod  attinet  ad  curationem  oedematis  et  anasar- 
cae  gravidarum,  sponte  patet,  eam  mite  antiphlogisti- 
cam  et  derivantem  esse  debere,  mitioria  igitur  reme- 
dia antiphlogistica  et  purgantia  esse  indicata.  Praeci- 
pue usui  hic  est  tartarus  depuratus,  ob  diureticam  si- 
mul eiusdem  vim.  Purgantia,  ut  notus  est,  in  gravi- 
ditate semper  cautissime  porrigenda  sunt,  et  tantum 
mitissima  eligenda.  Quivis  enim  in  intestinalem  cana- 
lem stimulus  exsertus  fortior  duplici  ratione  est  peri- 
culosus. 

Primum  enim  functiones  canalis  intestinalis  in 
graviditate,  quia  tanta  in  ea  praevalet  actio,  facillime 
perturbatur,  deinde  autem  magna  canalis  intestinalis 
irritatione  effecta  congestio  sanguinis  ad  organa  abdo- 

minalia,  aut  etiam  irritatio  consensualis  uteri  facile 
abortum  efficit. 

Acida  quoque  vegetabilia  et  mineralia  partim  ob 
mitem  eorum  diureticam  vim,  partim,  quia  systematis 
vasorum  actionem  deprimunt,  cum  usu  adhiberi  pote- 
runt. Diuretica  autem  acria  aut  narcotica  non  forent 
commenda.  Altera  enim  facile  perturbationes  in  ca. 
nali  intestinali  movent,  et  diuresin  tantum  absunt,  ut 
moveant,  ut  eam  potius  supprimant,  nimis  irritando 
renes. 

Renes,  qui  in  graviditate  urinam  valde  saturatam 
secernunt,  ut  alia  organa  uropoetica,  valde  propensi 
sunt  ad  perturbationes,  quibus  inflammatoria  subest 
diathesis.  Narcotica  autem  diuretica  idcirco  vitanda 
sunt,  quod  in  praesente  plethora  universali  facile 
congestiones  nocentes  ad  caput  procreant.  Venae 
sectio  contra  saepe  magnopere  indicata  est;  ut  gravio- 
ribus malis,  quae  e plethora  universali  et  venosi  sy- 
stematis turgescentia  oriri  possint,  praecaveatur. 

Remedia  externa,  a multis  commendata,  fomenta- 
tiones aromaticae,  infrictiones  spirituosae,  tantum  in 
iliis  casibus  usui  esse  possunt,  in  quibus  perturbatio- 
nes functionis  cutaneae,  aut  atonia  systematis  lympha- 
tici malo  praebuerunt  originem,  in  illis  casibus  autem, 
qui  cum  mutationibus  per  graviditatem  procreatis  in 
arcto  stant  nexu  causali,  in  quibus,  ut  supra  demon- 
stratum est,  aucta  vasorum  exhalantium  actio,  malum, 
hyperstlienicum  prae  se  ferens  characterem,  progenuit, 
remedia  modo  nominata  magis  nociva  quam  utilia  sese 

praebebunt,  dum  ortui  inflammationis  crysipelatosae 
favent.  Nunc  ad  curationem  inflammationis  erysipela- 
tosae,  oedema  cutis  tam  saepe  concomitantis,  transeo. 
In  perfecta  neglectione  aut  curatione  prava  haec  in- 
flammatio facile  in  ulcera  superficialia  transit,  quae 
durante  saltem  graviditate,  non  sanantur,  aut  in  gan- 
graenam. 

Uti  in  omnibus  inflammationibus  erysipelatosis  cu- 
tis, etiam  in  hac  necesse  est,  ut  prae  omnibus  aliis  in 
id  animadvertamus,  num  ei  fortasse  status  subsit  gas- 
tricus. Si  eiusmodi  nullus  adfuit,  aut  nunc  saltem 
iam  sublatus  est,  inflammatio  erysipelatosa  in  gravidis 
nunquam  aliud  requirit  remedium,  ac  si  eadem  affec- 
tio in  statu  ingravido  affuisset.  Dum  enim  in  inflam- 
mationibus erysipelatosis,  ubi  in  partibus  oedematodi- 
bus  occurrunt,  in  aliis  casibus  remedia  roborantia  cum 
diaphoreticis  coniunguntur , in  graviditate  monendum 
semper  est,  oedema  non  e debilitatis  statu  sed  ex  re- 
productivitate  aucta  ducere  originem. 

In  graviditate  igitur,  etsi  inflammationes  erysipe- 
latosae  curationem  graviter  antiphlogisticam,  praecipue 
venaesectionem  haud  ferunt,  hanc  quidem  vitabimus, 
attamen  regimen  antiphlogisticum  commendandum,  si- 
inulque  salia  antiphlogistica  porrigenda  sunt,  quae  in 
canalis  intestinalis  functiones  bene  agunt,  inprimis  am- 
monium  muriaticum,  aut  tartarus  depuratus. 

Methodus  leniter  diaphoretica  adhiberi  potest,  si 
inflammatio  remittit,  color  pallidior,  dolor  mitior  fit. 

Curatio  externae  nulla  alia  est,  quam  quae  in  simili- 
bus casibus  extra  graviditatem  locum  habet. 

In  rem  modo  tractatam,  quae  fortasse  maiore  iure 
alium  occuparet  locum,  fortuito  tantum  adductus  sum, 
dum  antea  de  hydropis  decursu,  graviditate  retento, 
locutus  sum,  et  inde  occasionem  sumpsi,  contradictio- 
nem illam  opinatam  tollendi,  quae  in  eo  est  posita, 
quod  in  aliis  casibus  graviditas  ipsa  hydropem  pro- 
creat. 

Haec  res  me  excusset,  quod  iam  hoc  loco  prae- 
propere de  hoc  argumento  discerni. 

Nunc  ad  contemplationem  perturbationum  transeo, 
quae  durante  graviditate  saepe  in  organis  assimilatio- 
nis  occurrunt.  De  his  primum  loquor,  quod  saepe 
immediate  ab  alienata  per  graviditatem  reproductivi- 
tate  pendent,  dum  alii  morbi  gravidarum  momentum 
suum  praedisponens  demum  in  effectu  mutatae  habent 
reproductionis , in  copiosa  scilicet  fabricatione  sangui- 
nis venosi  nimia  scatentis  vitalitate.  Simul  cum  vi 
assimilationis  aucta,  quae  a mutata  nervosi  systematis 
pendet  actione,  saepe  in  canali  intestinali  magnus  in- 
trat erethismus  * * qui  in  aucta  actione  plexus  nervosi 
abdominalis  habet  causam.  Hic  status  facillime  mor- 
bosam reactionem  tubi  intestinalis  in  ipsos  minores 
stimulos  efficit.  Morbosa  canalis  intestinalis  phaeno- 
mena saepe  iam  mox  post  conceptionem  intrant,  qua 
re  ab  aliis  morbosis  symptomatibus  se  discernunt,  quae 
demum  in  ulteriore  graviditatis  decursu  partim  ple- 
thora  praesente,  partim  co  provocantur,  quod  sanguis 

nimis  plasticus  auctam  actionem  organorum  et  simul 
proclivitatem  ad  abnormitates  functionum  efficit.  Id 
autem  non  dicere  vult,  affectiones  tubi  intestinalis, 
mox  animadvertendas,  non  etiam  interdum  in  ulteriore 
demum  decursu  graviditatis,  ut  sequelas  copiosioris  san- 
guificationis,  oriri  posse.  Nausea,  vomitus,  diarrlioea, 
alvi  obstructio,  colici  dolores,  et  cardialgia  ciusmodi 
sunt  affectiones,  quae  facillime  in  crcthismo  tubi  inte- 
stinalis aucto  causam  habent  praedisponentem.  Is  tan- 
tum vomitus,  qui  primis  graviditatis  occurrit  mensibus, 
et  plerumque,  si  non  iam  prius  evanescit,  certe  non 
dimidiam  graviditatem  perdurat  aut  superat  sensilitate 
maiore  in  organis  assimilationis,  per  graviditatem  pro- 
vocata, efficitur.  Ille  contra  vomitus,  qui,  ut  nonnun- 
quam  fit,  in  ultimis  demum  oritur  mensibus,  pertur- 
batione assimilationis,  a plethora  abdominali  pendente, 
effici  solet;  in  aliis  casibus  consensus  cum  cerebro  ac- 
cusandus foret,  cuius  functiones  saepe  congestionibus 
corrumpuntur.  Si  vomitus  mitior  est,  nullum  affert 
damnum,  interdum  ipse  fit  utilis,  si  post  assumptio- 
nem ciborum  nimis  restaurantium  intrat , in  quos 
durante  graviditate  plerumque  taedium  adest,  in  hoc 
casu  enim  plethorae  universali  praecavet.  In  ulteriore 
graviditatis  decursu  plerumque  sponte  evanescit,  quam- 
vis in  priore  tempore  nullo  fugatur  remedio.  Vomi- 
turitiones  nimis  continuae,  irritatione  ventriculi  con- 
tinuante evolutioni  morborum  chronicorum  possunt 
favere.  Si  vomitus  cum  maiore  coniunctus  est  nisu, 
nimia  concussione  et  sanguinis  perturbatione  nocivus 

potest  fieri,  et  abortui,  quamvis  rarissime,  dare  ansam. 
In  casibus  levibus  haec  affectio  naturae  est  relinquen- 
dae, et  diaeta  sola  moderanda. 

Regio  ventriculi  a frigerio  servanda  est,  cibi  au- 
tem frigidi  melius  quam  calidi  feruntur.  Balnea  te- 
pida, cutaneam  augendo  actionem,  et  hoc  modo  a tubo 
intestinali  derivantia,  saepe  sunt  commodo. 

Usus  acidi  carbonici  ad  imminuendam  ventriculi  ir- 
ritabilitatem maximum  fert  commodum,  et  plerumqne 
remedium  commendatione  dignissimum  est.  Remedia 
spirituosa  contra  et  aromatica  interne  nullo  modo  aut 
tantum  cautissime  sunt  danda.  Saepe  enim  gastritidis 
ortui  favent,  quamobrem  saepe,  ob  nimiam  ventriculi 
irritabilitatem  statim  evomuntur.  Attamen  negari  non 
potest,  ea  in  aliis  casibus,  dum  irritabilitatem  ven- 
triculi augeant,  eius  sensilitatis  auctae  symptomata 
tollere. 

Nonnulli  medici  infrictionem  remediorum  aroma- 
ticorum et  spirituosorum  in  regione  ventriculi  com- 
mendant. Infrictio  autem  ipsa  plerumque  denuo  vo- 
mitum excitat,  quare  epithemata  horum  remediorum, 
quamvis  haud  saepe  magnum  afferant  usum,  praefe- 
renda sunt.  Saepe  fomentationes  sedantes  cum  usu 
applicantur.  Si  vomitus  diu  continet  et  status  inflam- 
matorius ventriculi  se  excolere  minatur,  antiphlogis- 
tica  methodus  mitior  aut  fortior  est  adhibenda. 

Praeter  sanguinis  detractiones  modo  locales 
modo,  si  circumstantiae  requirunt,  universales,  pur- 
gantia antiphlogistiea  mitiora  commendantur,  ut  irri- 

tatione  in  tenuibus  intestinis  facta  a ventriculo  fiat 
derivatio. 

Haec  methodus  praecipue  in  ciusmodi  vomitu  se 
praebet  utilem,  qui  demum  in  seriori  decursu  gravi- 
ditatis oritur,  et,  ut  supra  dictum  est,  aut  consensu 
a cerebri  functione  laesa,  aut  a corrupta  per  plctho- 
ram  abdominalem  reproductione  efficitur,  quae  quidem 
saepius  phaenomena  contraria,  in  torpido  statu  posita, 
manifestat.  — Epispastica  raro  quidem  necessaria 
erunt,  nonnunquam  autem  certo  utilia. 

Diarrhoea  in  graviditate  ob  sensilitatem  canalis 
intestinalis  partim  mutata  reproductivitate  partim 
consensu  cum  genitalibus  auctam  facile  intrant.  Pro- 
xime a reproductivitate  aucta,  cum  graviditatis  indole 
coniuncta  illa  dependet  diarrhoea,  quae  nonnunquam 
mox  post  conceptiouem  intrat,  per  nonnullas  hebdo- 
mades durat  et  saepe  cum  vomitu  se  coniungit. 

Dummodo  diarrhoea  in  graviditate  mitiores  sunt, 
sine  ullo  damno  praeterire  solent.  Illa  quidem  diar- 
rhoea, mox  conceptionem  sequens,  per  nonnullas  heb- 
domadas perdurare  solet,  inserius  apparentibus  decur- 
sus a causis  eam  excitantibus  dependet. 

Diarrhoeae  gravissimae , aut  per  diu  continentes 
evolutionem  fructus  impediunt  et  facile  abortum  effi- 
ciunt. Periculosissima  est  res,  si  diarrhoea,  durante 
graviditate  orta,  ante  partum  non  tollitur,  quum  post 
partum  perdurans  functiones  puerperales,  praecipue 
sudores  et  lactionem,  corrumpat,  ideoque  ad  pericu- 
losos morbos  puerperalas  praebeat  ansam.  Curatio  se- 

eundam  causas  variatur,  et  id  tantum  monendum  est, 
ut  remedia  calefacientia  evitari  debeant,  ne  enteritis 
oriatur,  quae,  in  graviditate  multo  facilius  quam  extra 
eam  excitatur. 

Pica  et  malacia,  quae  in  graviditate  tam  saepe 
occurrunt  in  rebus  maxime  variis  sine  dubio  habent 
originem.  Si,  quod  saepe  fit,  pica  mox  post  factam 
conceptionem  oritur,  tum  ut  vomitus  gravidarum  su- 
pra memoratus  ad  erethismum  ventriculi  referenda  est, 
quamobrem  eandem  requirit  curationem,  quae  in  vo- 
mitu indicata  est,  ut  irritabilitatem  ventriculi  abnormem 
deprimamus.  Si  contra  in  ulteriore  decursu  gravidi- 
tatis desiderium  rerum  acrium  et  excitantium  oritur, 
tum  luculentissime  torpidus  canalis  intestinalis  se  ma- 
nifestat status,  qui  in  plethora  abdominali  tam  facile 
oriri  potest.  In  tali  plethora  etiam  acidi  in  ventriculo 
generationem  saepe  occurrere,  notissima  est  res,  qua 
desiderium  gravidarum  tam  frequens  rerum  absorben- 
tium efficitur,  quod  solo  usu  absorbentium  nunquam 
certo  tollitur,  sed  moderationem  functionis  canalis 
intestinalis  per  tollendam  plethoram  abdominalem  et 
sequentem  usum  remediorum  aromaticorum  amarorum 
sequirit.  Desiderium  eiusmodi  rerum,  quae  multum 
substantiae  alimentariae  continent,  uti  chemica  expe- 
rimenta de  pane  nigra  et  fructibus  leguminosis  pate- 
faciunt, quarum  gravidae  plerumque  maximum  mon- 
strant taedium,  quas  autem  interdum  avidissime  cu. 
piunt,  in  illis  tantum  individuis  occurrit,  quorum  rc- 
productivitas  ante  graviditatem  valde  suppressa  erat, 

in  quibus  igitur  reproductio  ct  assimilatio  validissima 
durante  graviditate  requiritur.  In  hoc  casu  etiam 
huic  desiderio  debemus  satisfacere  diaetam  restauran- 
tem praescribere,  caute  autem  providere,  ne  substan- 
tiae, quae  difficilius  concoquantur,  gastricum  adducant 
statum. 

Colica  intestinalis  in  nonnullis  casibus  mox  post 
conceptionem,  in  aliis  autem  post  illos  influxus  nocen- 
tes oritur,  qui  etiam  extra  graviditatem  colicam  effi- 
ciunt. Hoc  autem  in  graviditate  e causis  pluries  iam 
nominatis  multo  fit  facilius.  In  colica  intestinali  id 
praecipue  respiciendum  est,  ut  facile  in  enteritidem 
transeat.  Saepe  etiam  diarrhoea  critica  finitur.  Si 
vero  vehementior  fit,  tum  etiam  per  consensualem 
uteri  irritationem  abortum  potest  efficere. 

Secundum  causam  curatio  est  varia,  id  tantum 
monendum  est,  ut  in  colica  intestinali  gravidarum 
usus  remediorum  calefacientium  magis  adhuc  evitan- 
dus sit,  quam  extra  graviditatem.  Quamobrem  in 
illis  casibus,  ubi  in  aucta  irritabilitate  originem  habet, 
ad  hanc  deprimendam,  praeter  iustam  diaetam  et  ex- 
terna remedia,  medicamenta  acidum  hydrocyanicum 
continentia  opio  praeferrem. 

Obstructio  alvi  in  gravidis  tam  frequens,  praeter 
alias  causas , quae  in  irritabilitate  canalis  intestinalis 
aucta  eius  functiones  tam  facile  corrumpunt,  saepissime 
etiam  plethora  abdominali,  pluries  iam  memorata,  pro- 
creatur, quod  praeter  alia  etiam  ex  eo  constat,  quod 
tam  saepe  simul  varices  extremitatum  inferiorum  occur- 

runt,  quarum  remotio  aut  imminutio  remotam  etiam 
plethoram  illam  requirit. 

Quum  per  intrantem  partum  irritabilitas  intestini 
crassi  excitari  soleat  illa  obstructio  alvi  raro  tantum 
actionum  partus  superat.  — Quod  autem  si  in  singu- 
lis casibus  attamen  fit,  illa  obstructio  perturbationes 
puerperii,  et  in  puerperio  irritationem  uteri,  aut  si 
faeces  durae  cum  nisu  excernuntur,  in  relaxata  vagi- 
nae statu,  descensum  et  prolapsum  uteri  potest  pro- 
vocare. 

In  illius  obstructionis  curatione  maximi  est  mo- 
menti, diaetam  moderari.  Ad  excitandam  intestini 
crassi  irritabilitatem  clysmata  laxantibus  remediis  prae- 
feranda  sunt,  quae  autem  si  in  nonnullis  casibus  ne- 
cessaria redduntur,  drastica  nunquam  porrigenda  sunt, 
quippe  quae  facillime  haemorrhagias,  abortum  et  en- 
teritidem  efficiant.  Nonnunquam,  ut  id  ex  iis  patet, 
quae  de  aetiologicis  huius  morbi  retuli,  obstructio 
alvi  in  graviditate  semper  revertens  imminutionem 
sanguinis  ipsam,  quae  ut  gravioribus  phaenominis  prae- 
caveatur, aut  quia  purgantia  nihil  efficiant  dum  ple- 
thora  torpidum  statum  canalis  intestinalis  tuetur,  ne- 
cessaria fieri  potest,  aut  per  diaetam  refractam  et  ex« 
cretionem  humorum  per  canalem  intestinalem. 

Iam  in  consideratione  modo  facta  morborum 
organorum  assimulationis,  qui  in  gravidis  tam  saepe 
occurrunt  memoratum  est , praedispositionem  ad  il- 
los non  semper  in  erethistico  statu  canalis  intestina- 
lis esse  positam , sed  haud  raro  etiam  in  largiore 

sanguificatione , ct  in  sanguinis  ad  organa  abdominalia 
aucto  affluxu.  Ortus  multorum  aliorum  morborum, 
praeter  hucusque  nominatos,  validiore  sanguificatione, 
simul  autem  eo  adducitur,  quod  sanguis  venosus  in 
graviditate  magno  vitalitatis  gaudeat  gradu,  haud  ta- 
men supervidendum  est  non  tantum  in  canali  intesti- 
nali eiusque  organis  auxiliaris,  sed  etiam  in  omnibus 
organis,  quae  cum  vita  vegetativa  in  arcto  stent  con- 
nexu actionem  graviditate  maximopere  esse  auctam, 
et  hac  aucta  actione  praedispositionem  datam  esse  ad 
abnormitates  functionum. 

Praecipue  omnibus  nominatis  rationibus  diathesis 
inflammatoria  nascitur,  et  maxime  quidem  in  organis 
abdominalibus,  quorum  actio,  reproductionis  negotio 
tam  necessaria , valde  aucta  est , quae  porro  facillime 
per  consensum  cum  utero  in  irritationem  trahuntur, 
et  ad  quae  affluxus  sanguinis  est  fortissimus. 

Inflammationes  in  graviditate  omnes  quidem  ex- 
itus habere  possunt,  quos  extra  eam  praebere  solent, 
plerumque  autem  in  inflammationibus,  quae  durante 
graviditate  discernuntur,  magis  chronicum  observamus 
decursum,  quamobrem,  si  non  dissolvuntur,  plerumque 
in  exsudationem  aut  indurationem , minus  in  suppura- 
tionem, fere  nunquam  in  gangraenam  transeunt.  Haec 
res  praecipue  a praevalente  in  graviditate  opportuni- 
tas praesens  ad  inflammationem  diu  conserventur,  si 
autem  fortior  stimulus  validiorem  organi  alicuius  re- 
actionem procreat,  si  igitur  inflammatio  fortior  fit, 

fere  semper  abortus  adducatur,  qui  vario  modo  facile 
efficitur. 

Si  enim  organa  inflammata  utero  vicina  sunt,  ab- 
ortum eo  efficiunt,  quod  uterum  in  sympathiam  tra- 
hunt, et  in  hoc  organo  statum  inflammatorium  aut 
congestivum  provocant,  hac  ratione  abortus  facillime 
in  cystitide  aut  in  inflammatione  intestinorum  tenuium 
efficitur. 

Praeterea  inflammationes  abortum  eo  provocant, 
quod  febris  eas  concomitans  congestiones  ad  uterum 
efficit,  aut  quod  abnormi  humorum  affluxu  ad  arganon 
inflammatum  foetus  quominus  alatur  impeditur. 

I11  originem  et  exitum  nonnullarum  inflammatio- 
num periodus  graviditatis,  et  uteri  inde  dependens 
mechanicus  influxus  habet  vim. 

Si  inflammatio  post  partum  adhuc  perdurat  ne- 
que haemorrhagia  in  partu  intrante  tollitur,  partu  su- 
perato renovata  vehementia  apparere  et  febrem  puer- 
peralem efficere  solet.  Dum  enim  post  partum  san- 
guis magis  ad  mammas  et  ad  peripheriam  corporis  af- 
fluere debeat,  hoc  per  inflammationem  organi  impedi- 
tur, ita  ut  congestiones  sanguinis  ad  organon  inflam- 
matum, functiones  puerperales  perturbent,  inflamma- 
tionem autem  augeant. 

Si  vero  inflammationes,  durante  graviditate,  in 
indurationem  transierunt,  post  partum  facile  inflam- 
matio redit,  et  in  suppurationem  transit. 

In  curatione  inflammationum  gravidarum  multo 
plus  sanguinis  detrahi  potest,  quam  in  statu  non  gra- 

vido,  quae  res  e plethora  et  copiosiore  sanguificatione 
in  graviditate  facile  explicanda  est.  Quin  fusius  de 
singulis  inflammationibus  loquar  nonnulla  tamen  afle- 
ram,  quae  iis  in  graviditate  sunt  communia. 

Uterum  in  graviditate  eximiam  babere  proclivi- 
tatem ad  inflammationem,  iam  ex  eiusdem  ad  gravi- 
ditatem ratione  patet.  Hic  tantum  id  memorabo, 
etiam  mutatam  eiusdem  in  graviditate  structuram  il- 
lam proclivitatem  arguere.  — Minus  liic  de  relaxatione 
parenchymatis  et  de  mutatione  in  vasorum  situ  et  ex- 
tensione loquor,  quam  potius  de  fibris  illis  in  gravido 
utero  observandis. 

Hae  quidem  satis  universim  pro  fibris  musculari- 
bus habentur,  sed  sufficienter  111.  Stein  iun.  demon- 
stravit, hanc  assertionem  esse  falsam.  Praetermissis 
argumentis  ab  eo  propositis,  in  similitudinem  tantum 
animadverto  magnam,  quam  hae  fibrae  cum  illis  in- 
flammatione saepe  procreatis  praebent.  Nunquam  enim 
fibras  musculares  in  decursu  vitae  orientes,  aut  iam 
praesentes  videmus  evanescere.  Fibrae  autem  uteri 
gravidi  post  partum  evanescunt,  easque  in  utero  non 
gravido,  certe  in  statu  normali,  nunquam  observamus, 
lure  igitur  assumere  mihi  videor,  eas,  fibris  inflamma- 
toriis similes,  vegetatione  uteri,  durante  graviditate, 
aucta  procreari  et  postea  resorberi.  Id  eo  verisimi- 
lius fit,  cum  hae  fibrae  etiam  in  aliis  casibus  occur- 
rant, in  quibus  uteri  vegetatio  modum  excedit  et  ex- 
crescentiae  in  eo  oriuntur. 

Uteri  inflammatio  in  graviditate  plerumque  par- 

tum  excitat  immaturum  et  haemorrhagia  uteri  illum 
in  sequente  aut  tollitur  aut  certe  imminuitur.  Sedes 
inflammationis  uteri  gravidi  plerumque  est  fundus, 
quippe  in  quo  vegetatio  maxime  praevalet  et  organi- 
cus connexus  cum  foetu  fortissimus  est.  Exitus  huius 
inflammationis  varius  est  et  de  eo  pendet,  utrum  in- 
flammatio erysipelatosa  erat  aut  phlegmonodes.  Prior 
aut  in  externo  integumento  aut  in  interna  membrana 
uteri  habet  sedem  et  facile  concretionem  efficit  cum 
omento,  peritoneo,  intestinis  tenuibus,  aut,  si  interna 
membrana  inflammata  est,  nonnunquam  etiam  cum 
chorio.  In  aliis  casibus  inflammatio  erysipelatosa  in 
phlegmonodem  transit.  Concretio  cum  omento  aut 
peritoneo  durante  partu  saepe  originem  praebet  dolo- 
ribus, perturbationibus  functionis  puerperii,  rupturis 
partium  et  inflammationi  in  puerperio  periculosissimae. 
In  concretione  internae  uteri  membranae  cum  chorio 
post  partum  facile  pars  huius  in  utero  remanet,  et 
haemorrhagias  gravissimas,  aut,  in  continuata  uteri 
irritatione,  febrem  puerpuralem  efficere  potest. 

Si  inflammatio  uteri  phlegmonodes  non  dissolvi- 
tur, neque  abortum  adducit,  in  suppurationem  transire 
solet.  Pus  in  hoc  casu  aut  extrorsum  viam  sibi  ap 
perit  aut  in  cavis  abdominalibus  se  colligit.  Tum 
tantum,  si  pus  per  orificium  uteri  defluit  aut  absces- 
sus minor  per  laquear  vaginae  penetrat,  sanatio  saepe 
potest  effici;  ubi  autem  hydrops  sic  dictus  purulentus 
oritur,  aut  pus  per  rectum  aut  vesicam  urinariam  pe- 
netrat, aut  abscessus  maior  est,  mors  solet  adduci. 

Curatio  non  ab  ea  est  aliena,  quae  in  metritide 
eiusque  morbis  secundariis  extra  graviditatem  adhibe- 
tur. Id  tantum  monendum  est,  minorem  quidem  abs- 
cessum, qui  per  laquear  vaginae  aut  per  integumenta 
abdominalia  tangi  possit,  apperiendum  esse,  non  autem 
abscessum  maiorem,  quia  saepe  mox  post  evacuatio- 
nem haemorrhagiae  vehementes  periculosissimae  orian- 
tur, inclauso  autem  abscessu  foetus  saepe  ad  perfec- 
tam maturitatam  feratur. 

De  inflammatione  mammarum  monendum  est,  ery- 
sipeiatosam  saepius,  plilegmonodem  rarius  dissolvi. 
Haec  si  partum  immaturum  non  efficit  aut  in  indura- 
tionem  aut  suppurationem  transit.  In  tuberculo  mam- 
mae, durante  graviditate,  quaevis  irritatio  multo  cau- 
tius abstinenda  est,  quam  extra  illam,  quia  facillime 
denuo  inflammatur.  Quam  ob  rem  induratam  mammam 
suspensorio  suffulcimus  et  in  maiore  temperatura  con- 
servamus. Post  partum  induratio  plerumque  dissolvi- 
tur, aut,  si  id  non  fit,  denuo  inflammatur.  Suppuratio 
in  mamma  aut  usque  ad  finem  graviditatis  perdurat, 
et  si  profusior  est  evolutioni  foetus  nocet,  aut,  si  sup- 
puratio desinit,  plerumque  durities  magnitudine  ab- 
scessus remanet,  quae  in  periodo  lactationis  aut  dis- 
solvitur aut  denuo  in  suppurationem  transit. 

Id  de  inflammationibus  sufficit. 

Praeter  inflammationes  autem  reproductivitas  aucta 
momentum  praedisponens  fit  multarum  in  graviditate 
occurrentium  affectionum.  — Luculentissime  hic  in- 
fluxus in  genitalibus  se  manifestat.  Sed  de  vegeta- 

tione  morbosa  in  iis  effectis  statibus  innormalibus  non 
loquor,  et  uti  augmentum  sarcomatum  steatomatum  et 
polyporum  uteri  in  graviditate  silentio  praeterii,  ita 
etiam  copiosae  lactis  secretionis  in  mammis  durante 
graviditate  nullam  facio  mentionem.  Si  autem  in 
morbis  gravidarum  adhuc  contemplandis  indoles  in- 
flammatoriae haud  clare  se  manifestat,  plurimis  tamen 
diathesis  phlogistica  mitiora  subest. 

Nunc  ad  morbos  organorum  reproductionis  me 
converto,  sed  illi  qui  adhuc  contemplandi  sunt  ab  illis 
eorundem  organorum  morbis,  iam  antea  consideratis, 
eo  discernuntur,  quod  hi  maximam  ad  partem  ab  ere- 
thico  statu  canalis  intestinalis  in  graviditate  depende- 
bant, illi  autem,  de  quibus  nunc  sermonem  facturus 
sum , cum  aucto  affluxu  sanguinis  ad  haec  organa  et 
cum  validiore  vitalitate  sanguinis  venosi  in  arctissimo 
stant  connexu.  — Dum  morbi  canalis  intestinalis  prius 
considerati  plerumque  mox  post  conceptionem  factam 
intrant,  illi  nunc  contemplandi  plerumque  in  ulteriore 
demum  graviditatis  decursu  se  evolvunt. 

Primum  de  ictero  aurato. 

Quamvis  extra  graviditatem  multifarii  status  huic 
morbo  subesse  possunt,  una  tanta  diversitas  semper 
praecipue  animadvertenda  est. 

Dum  enim  in  uno  statu  maior  minorve  gradus 
affectionis  inflammatoriae  in  hepate  secretionem  bilis 
in  hoc  organo  impedit,  et  cutis  renesque  actionem  vi- 
cariam pro  eo  suscipiunt,  in  altero  rariore  et  mitiore 
casu  nimis  copiosa  bilis  excretio  in  ductum  cibarium, 

cuius  vasa  lactea  partem  bilis  resorbent,  causam  icteri 
phaenomeno  praebet. 

Uterque  hic  status  etiam  in  graviditate  observa- 
tur. Dum  prior  facile  ob  auctam  actionem  organorum 
abdominalium,  ob  congestionem  sanguinis  venosi  ad 
hepar,  ob  maiorem  vitalitatem  sanguinis  venosi,  ad 
quem  hepar  secundum  functionem  suam  maximam  ha- 
bet affinitatem,  si  excolit;  posterior  status  oritur,  aut 
si  eaedem  causae  in  mitiore  agunt  gradu,  aut  per  me- 
chanicam vim  uteri  expansi.  De  hoc  autem  per  ex- 
cretionem  bilis  machanice  auctam  sine  mutata  secre- 
tione procreato  ictero  non  amplius  loquor.  Si  au- 
tem bilis  secretio  in  hepate  aut  abnormis  aut  plane 
suppressa  est,  prognosis  partim  a vehementia  irritatio- 
nis in  hepate,  partim  a conditione  huius  organi,  iam  ante 
graviditatem  praesente,  partim  denique  a stadio  gravi- 
ditatis pendet.  Saepe  etiam  icterus,  qui,  durante  gravidi- 
tate, nulli  cedit  remedio,  post  eam  sponte  evanescit. 

Curatio  huius  icteri  ab  ea  non  aliena  est,  quae 
extra  graviditatem  adhibetur.  Id  tantum  monendum 
est,  quod  in  graviditate  saepius  quam  extra  eam  de- 
tractiones sanguinis  indicatae  sint,  partim  ad  copiam 
sanguinis  venosi  imminuendam,  partim  ad  plethoram 
abdominalem  tollendam,  quod  igitur  etiam  omnia  illa 
remedia  adhibenda  veniant,  quae  huic  consilio  satis- 
facere possint.  Salivatio,  sequela  actionis  in  glandulis 
salivalibus  per  repro ductionem  auctam  nimiae,  in  gra- 
viditate magnum  gradum  assequi  non  solet,  itaque 
phaenomenon  minoris  est  momenti. 

Praeter  methodum  modice  antiphlogisticam  et  de- 
rivantem remedia  localia  adhibenda  erunt,  quae  di- 
recte irritationem  in  glandulis  salivalibus  deprimunt. 

Dummodo  plethora , simul  cum  salivatione  prae- 
sens, aliasque  organismi  perturbationes  efficiens,  ve- 
naesectionem  non  requirit,  hae  per  salivationem  ip- 
sam non  indicatae  [sunt.  Mitiora  autem  purgantia 
antiphlogistica  porriguntur,  quae  non  tantum  deri- 
vatione facta,  sed  etiam  humorum  evacuatione  affer- 
runt  commodum.  Drastica  purgantia  nullo  modo 
indicata  sunt  , quippe  quae  primum  in  gravidi- 
tate semper  sint  noxia,  deinde  autem  in  salivatione 
etiam  extra  graviditatem , quam  saepe  etiam  adhibe- 
antur, periculum  afferre  possunt,  affectionem  in  pan- 
creas transferendo. 

De  remediis  localibus  in  salivationem  etiam  extra 
graviditatem  adhibitis  illa,  epiae  irritationem  salivalium 
glandularum  deprimunt,  efficaciora  sibi  praebent,  quam 
adstringentia.  Maximum  igitur  commodum  affert 
opium,  quod  in  mucoso  vehiculo  ut  gargarisma  dari 
potest.  Opium  enim,  ut  notum  est,  praeter  narcoti- 
cam suam,  irritationem  deprimentem,  vim,  etiam  ef- 
fectum omnes  secretiones  imminuentem  exercet. 

Pyrosis  in  graviditate  tam  saepe  occurrens  ple- 
rumque cardialgia  stipata  est.  Etiam  in  hoc  casu 
praeter  restitutionem  normalis  secretoriae  actionis  ven- 
triculi imminutio  irritationis  in  hoc  organo  indicata 
est.  Qui  autem  status,  quum  plerumque  serius  demum 
in  graviditate  excolatur,  ubi  partim  sanguis  magna  vi- 

talitate  gaudens  diatliesin  inflammatoriam  efficit,  par- 
tim  saepe  diuturno  vomitu  ventriculus  valde  eritatus 
est,  in  plurimis  casibus  methodus  mite  antiphlogistica 
maximum  affert  commodum.  Praeterea  partim  per 
remedia  absorbentia  mixtio  succi  gastrici  corrigenda, 
partim  per  amaricantia  vis  secretoria  ventriculi  ad 
normalem  statum  est  reducenda;  et  si  post  usum  re- 
mediorum antiphlogisticorum  irritabilitas  ventriculi 
non  sublata  est,  tum  prae  aliis  ad  hunc  finem  reme- 
dia, acidum  carbo nicum  continentia  commendanda  sunt. 

Nunc  ad  phaenomena  morbosa  organorum  uropoe- 
ticorum  transeo.  — 

Perturbationes,  quae  durante  graviditate  in  func- 
tionibus organorum  uropoeticorum  percipiuntur,  sunt 
variae.  Hic  tantum  de  iis  sermo  esse  potest,  quae  in 
arctiore  ratione  ad  illas  feminei  organismi  mutationes 
stant,  quae  graviditati  propriae  sunt.  Quamobrem 
nec  de  illis  organorum  uropoeticorum  affectionibus 
sermo  erit,  quae  per  mechanicum  uteri  influxum  pro- 
vocantur, neque  incrementum  morborum  organorum 
uropoeticorum,  iam  ante  graviditatem  praesentium, 
erit  respiciendum. 

Illa  scilicet  phaenomena  morbosa,  quae  cum  statu 
organismi  feminei  graviditati  proprio,  in  causali  stant 
connexu,  praecipue  spasmis  se  manifestant;  nihilomi- 
nus autem  e pluribus  causis  assumere  debemus,  ab- 
normem organorum  uropoeticorum  in  graviditate  sen- 
silitatem  in  diatliesi  inflammatoria  habere  originem. 

Primum  enim  videmus,  inflammatoriam  irritatio- 

nem  viarum  uriniferarum  saepissime  spasmos  efficere. 
Moneo  v.  g.  stranguriam  et  incontinentiam  urinae 
spasmo  effectam,  quae  inflammatoria  affectione  paullu- 
lum  fusius  extensa  in  medorrlioea  tam  saepe  oritur. 
Affero  porro  spasmodicas  constrictiones  colli  vesicae 
urinariae  inflammati  aqud  calculos  vesicae.  — Nemo 
etiam  mirabitur,  haec  phaenomena  in  organis  observe- 
mus. Ita  tussi  convulsivae  diathesis  inflammatoriae 
pulmonum  subest.  Gastritis  chronica  gravissimas  pro- 
creat cardialgias.  Praeterea  autem  iam  in  normali 
functione  organorum  uropoeticorum  (ne  denuo  semper 
sanguificationem  copiosam  et  auctam  sanguinis  in  gra- 
viditate vitalitatem,  quae  tam  facile  irritationem  et 
inflammationem  procreare  potest,  insensum  vocemus) 
in  graviditate  aucta  se  manifestat  actio.  In  gravidis 
enim  multo  plus  urinae  saturatae  excernitur  quam 
extra  graviditatem.  Itaque  assumere  debemus,  diathe- 
sin  phlogisticam  morbosis  subesse  phaenominis,  quae 
apud  gravidas  in  uropoeticis  organis  observentur.  Non 
autem  silentio  praeterire  debet,  interdum  consensum 
uteri  vicini  cum  vesica  urinaria  haec  phaenomena 
efficere. 

Prognosis  in  stranguria  et  incontinentia  urinae 
spasmodica  est  bona.  Prior  autem  in  prava  gravida- 
rum diaeta  facile  in  ischuriam  transit,  haec  facile  re- 
troversionem  uteri  metritidem  et  abortum  efficit,  in- 
terdum in  cystitidem  transit,  et  si  urina  in  nimia  co- 
pia colligitur,  nec  malum  tollitur,  rupturam  vesicae 
mortemque  potest  adducere.  Interdum,  postquam 

sublata  est,  in  longum  tempus  incontinentiam  urinae 
relinquit.  Praeterea  moncnduiu  est,  difficultates  ne- 
gotii uropoetici  in  gravidis  saepe  durante  graviditate 
nullis  remediis  perfecte  posse  tolli. 

Indicatio  in  curatione  ex  indole  mali  sponte  pa- 
tet. Plura  phaenomena  monstrant,  quem  gravem  in- 
fluxum irritatio  sanguinis  arteriosi  in  systema  nervo- 
sum exerceat.  Moneo,  quod  post  vehementem  sangui- 
nis iacturam  gravissima  symptomata  nervosa  intrent, 
porro  quod,  si  carotides  in  utroque  latere  ligantur, 
statim  asphyxia  oriatur,  iniectionibus  autem  sanguinis 
arteriosi  vita  possit  revocari. 

Hoc  modo  dicta  argumenta  probant,  sanguinem 
vehementissimum , ad  conservandam  normalem  eius 
functionem  necessarium,  stimulum  in  systema  nervo- 
sum exserere.  Alia  phaenomena  autem  simul  probant, 
abnormem  sanguinis  conditionem , vehementemque 
eius  ad  cerebrum  congestionem  morbosa  phaenomena 
in  systemate  nervoso  provocare.  Hic  tantum  de  liy- 
drocephalo  acutissimo  moneo. 

Attamen  haud  valde  mirandum  est,  si  in  gravidi- 
tate per  mutatam  sanguinis  conditionem  morbos  ner- 
vosos observamus  intrare.  Lcipothymiae , convulsio- 
nes et  animi  functionum  perturbationes  interdum  gra- 
viditatem concomitantur- 

Hic  primum  de  convulsionibus  gravidarum  loquor, 
quae  ad  phaenomena  memaratu  dignissima  pertinent, 
quippe  quod  mirum  videatur,  graviditatem,  dum  in 
inultis  casibus  introitum  convulsionum,  ante  gravidita- 

tem  praesentium  abstineat , in  aliis  casibus  convulsio- 
nes procreare.  — De  illis  convulsionibus , quarum 
insultus  graviditate  supprimuntur  supra  disserui , hic 
igitur  de  illis  tantum  mihi  agendum  est,  quae  gravidi- 
tate ipsa  provocantur.  - — Epilepsiam,  iam  ante  gravi- 
ditatem praesentem,  in  singulis  casibus  etiam  durante 
graviditate  facere  insultus,  iam  supra  memoravi,  et 
eadem  ratione  convulsiones  quoque  in  graviditate  per 
similes  influxus  provocari  possunt,  quae  eas  (ut  v.  g. 
haemorrhagiae)  etiam  extra  graviditatem  procreant.  — 
De  hoc  statu  autem  hic  sermo  esse  non  potest,  sed 
tantum  de  illis  convulsionibus,  quae  mutationibus, 
per  graviditatem  in  organismo  femineo  effectis,  provo- 
cantur. Has  revera  eo  produci,  quod  sanguis,  nimia 
vitalitate  gaudens,  maiorem  igitur  vim  in  systema 
nervosum  exercens,  vehementius  ad  cerebrum,  aut  ra- 
rius ad  medullam  spinalem,  affluat  sequentia  probant 
argumenta. 

1)  Convulsiones  praecipue  in  eiusmodi  gravidis 
occurrunt,  quarum  vis  reproductiva  iam  ante  gravidi- 
tatem valida  erat,  in  quibus  igitur  intrans  incremen- 
tum reproductionis  facile  plethoram  procreat. 

2)  Diaeta  nimis  roborans  convulsionum  ortui 
favet. 

3)  Introitui  convulsionum  in  graviditate  ut  pro- 
dromi varia  signa  congestionum  ad  caput  antecedunt. 

4)  In  curatione  illarum  convulsionum  nullum  re- 
medium tam  efficax  se  praebet  quam  detractiones  san- 
guinis. Ita  Schroeder  in  gravida,  quae  in  pluribus  se 

insequentibus  graviditatibus  scmpcr  convulsionibus  la- 
borabat, observavit,  ad  sanandas  illas  convulsiones 
semper  rariores  sanguinis  detractiones  necessarias  esse 
factas,  quo  magis  illa  gravida  in  aetate  proveheretur,  quo 
debilior  igitur  reproductio  et  sanguificatio  redderetur. 

5)  In  mortuarum  sectionibus  vasa  cerebri  et  inte- 
gumenta sanguine  repleta,  in  singulis  casibus  vestigia 
inflammationis  medullae  spinalis  reperta  sunt. 

6)  Accessioni  denique  eclampsiae  graviditate  ortae 
ut  prodromi,  tumor,  turgescentiam  vasorum  cutaneo- 
rum monstrans,  palpebrarum,  totius  faciei,  interdum 
etiam  totius  corporis  antecedit  ad  connexum  liuius 
tumoris  cum  eclampsia  gravidarum  Osiander  iunior 
primus  animadvertit  (Gemeinsame  deutsche  Zeitschrift 
fiir  Geburtskundc  Bd.  2.  Heft  3.)  De  indole  huius  tu- 
moris supra  iam  fusius  locutus  sum. 

Prius  iam  dixi,  interdum  vehementem  sanguinis 
congestionem  ad  medullam  spinalem  convulsiones  pro- 
vocare , quod  revera  ita  se  habere  vestigia  inyelititis 
probant,  quae  apud  gravidas  convulsionibus  defunctas, 
nonnunquam  reperta  sunt. 

Hic  tantum  ad  illud  animadverto,  quod  in  illis 
casibus,  in  quibus  convulsiones  sine  iactura  conscien- 
tiae occurrunt,  eae  certo  non  ab  affectione,  cerebri 
saltem  non  maioris,  sed  potius  ab  affectione,  aut  cere- 
belli, aut  medullae  spinalis  dependeant. 

Haud  raro  fit,  ut  quamvis  ante  partum  prodromi 
eclampsiae,  signa  nempe  congestionum  ad  caput  et 
tumor  memoratus,  adfuerint,  in  partu  tamen  accessio 

convulsionum  non  appareat,  quod  in  tanta  systematis 
vasorum  durante  partu  praesente  irritatione  exspec- 
tandum esset.  Haec  res  certo  non  inde  venit,  quod 
in  partu  affluxus  sanguinis  ad  abdomen  maxime  sit 
auctus  itaque  derivatio  a cerebro  liat.  Nihilominus 
videtur  insultus  convulsionum,  quarum  loco  haud  raro 
etiam  spasmos  tonicos  observamus,  in  partu  ipso  tum 
tantum  fieri,  si  ulla  perturbatio  in  normali  uteri  ac- 
tione adest.  Si  autem  partus  sine  eruptione  spasmo- 
rum praeteriit,  et  imminutione  plethorae,  sicut  praeva- 
lenti venositati  prophylactica  venaesectione  et  evacua- 
tione humorum  non  providetur,  tum  in  puerperio  ac- 
cessio eclampsiae  emanere  non  solet. 

Interdum  eius  loco  encephalitis  se  excolit,  et  ipse 
iam  occasionem  habui  observandi,  encephalitidem  in- 
trasse, postquam  insultus  convulsionum  adfuerat,  et 
methodus  antiphlogistica  in  minus  sufficiente  gradu  fue- 
rat adhibita.  Praeterea  in  prognostico  respectu  mo- 
nendum est,  convulsiones  graviditate  procreatas  multi, 
fario  modo  damnum  posse  afferre. 

Si  conscientia  in  insultu  plane  non  amittitur,  hoc 
bonum  est  omen. 

Vehementiori  enim  medullae  spinalis  affectione 
cerebrum  in  sympathiam  trahitur  et  conscientia  eva- 
nescit. 

Periculosissimum  autem  est  signum,  si  accesio  diu 
continet,  et  ea  finita  status  soporosus  remanet.  Hoc 
phaenomenon  enim  metum  apoplexiae  aut  encephali- 
tidis  excitat. 

Utrum  spasmi  tonici  sint  aut  clonici  in  eclampsia 
gravidarum  non  idem  constituit  discrimen,  quod  hoc 
respectu  in  spasmis  extra  graviditatem  locum  liabet. 
Imo  etiam  spasmi  clonici  hic  idcirco  periculosiores 
sunt,  quia  facile  rupturam  uteri,  itaque  mortem  aut 
saltem  sublatum  connexum  inter  placentam  et  uterum, 
ideoque  abortum  efficere  possunt. 

Mortem  gravidarum  convulsiones  vario  modo  pos- 
snnt  adducere.  — Rupturae  uteri,  et  transitus  pericu- 
losissimi in  encephalitidem  iam  prius  facta  est  mentio. 
Praeterea  autem  mors  sequi  potest,  si  vehementia  ac- 
cessionis vis  reagendi  systematis  nervosi  plane  sup- 
primitur et  tollitur.  In  his  casibus  convulsiones  usque 
ad  mortem  perdurant.  Saepius  autem  vehementi  san- 
guinis ad  cerebrum  congestione  apoplexia  sanguinea 
adducitur.  In  hoc  casu,  convulsionibus  sublatis  sopor 
remanet,  sicuti  etiam  in  hoc  casu  convulsiones  saepe 
plane  tolli  nequeunt.  Interdum  etiam  alienationes  men- 
tis remanent.  — Ex  aetiologicis  huius  morbi  autem 
luculenter  patet,  ad  eum  sanandum  methodum  anti- 
phlogisticam  et  derivatoriam  esse  adhibendam.  — 
Quare  detractiones  sanguinis  universales  et  locales, 
clysmata  apperientia,  salia  antiphlogistica , praecipue 
nitrum  et  purgantia,  praeprimis  calomel,  porro  epi- 
spastica  ad  suras  et  brachia  indicata  erunt,  quibus- 
cum  fomentationes  frigidae,  epithemata  et  superfu- 
siones frigidae  in  caput  possumus  coniungere. 

Si  post  usum  horum  remediorum  phaenomena  in- 
flammatoria sublata  sunt,  sed  soporosus  status  et  laesa 

cerebri  functio  remanet,  ita  ut  extravasati  praesentia, 
aut  hydrocephali  evolutio  iure  timenda  sit,  remedia 
requiruntur,  quae  resorptionem  adiuvant  et  augent, 
interne  igitur  digitalis,  calomel  et  similia  danda  erunt, 
externe  epispastica  in  nucha  vel  cranio,  aut  inflictio- 
nes unguenti  hydrargyri  cinerii  vel  unguenti  tartari 
stibiati.  Multi  medici  in  convulsionibus  graviditate 
procreatis  puerperium  artificiale  commendant,  hoc  au- 
tem aut  plane  non  effici  poterit,  aut  saltem  periculum 
vitae  matris  non  modo  non  imminuet  sed  irritatione 
efficienda  multo  augebit.  Imo  etiam  pro  servanda  foe- 
tus vita  in  tam  violento  puerperio  fere  nulla  est  spes. 

Leipothymiae  in  graviditate  pluribus  rationibus 
effici  possunt.  Mox  enim  ut  sequela  hysteriae,  iam 
ante  graviditatem  praesentis,  intrant,  quae  graviditate 
non  sublata  est,  quod  rarius  quidem  fit.  — Mox  for- 
tuitis causis  provocantur,  quae  etiam  extra  gravidita- 
tem leipothymias  efficere  solent.  — Mox  denique  ut 
sequela  mechanici  influxus  uteri  gravidi  occurrunt.  De 
omnibus  autem  his  statibus  hic  sermo  esse  non  po- 
test, sed  illae  tantum  leipothymiae  hic  respiciendae 
sunt,  quae  a mutationibus  pendent,  quas  graviditas  in 
organismo  femineo  procreat. 

Hoc  autem  duplici  fit  ratione.  In  plurimis  casi- 
bus hae  leipothymiae  in  plethora  graviditatem  conco- 
mitante  causam  praedisponentem,  et  in  omnibus  con- 
gestionem ad  caput  rebus  efficientibus  causam  occasio- 
nalem  habent.  Oriuntur  igitur,  dum  repletio  cerebri 
cum  sanguine  actionem  eius  supprimit  eiusque  fune- 

tiones  impedit.  In  rarioribus  casibus , in  quibus , ut 
supra  memoratum  est,  foetus  cum  detrimento  repro- 
ductionis  matris  se  evolvit,  leipothymiae  in  sensibili- 
tate  aucta  momentum  habent  praedisponens , et  cau- 
sam occasionalem  in  omnibus  rebus,  quae  sensibilita- 
tem  afficit. 

Dum  haec  ultima  species  leipothy  miarum  debili- 
tatum statum  organismi  maxime  indicat,  quo  magis  ex- 
culto, facile  possit  necari,  in  illis  contra  leipothymiis, 
quibus  plethora  subest,  timendum  est,  ne  momentum, 
iis  fontem  praebens,  apoplexiam  adducat. 

Praeterea  leipothymiae  etiam  fructui  periculosae 
sunt,  quum  perturbationibus  circulationis  matris  nego- 
tium respirationis  fructus  interrumpant. 

Praeter  detractiones  sanguinis  universales  vel  lo- 
cales et  clysmata  illae  leipothymiae,  quae  a plethora 
et  statu  congestivo  ad  cerebrum  dependent,  etiam  usum 
externum  remediorum  excitantium  volatilium,  actionem 
systematis  nervosi  irritantium,  requirunt. 

Eandem  aut  certe  similem  rationem  pathogeneti- 
cam,  ac  convulsiones  gravidarum  supra  memoratae 
alienationes  quoque  mentis  habent.  Maximam  ad  par- 
tem oriuntur  ex  repletione  cerebri  cum  sanguine,  sed 
tamen  id  plerumque  cum  morboso  stimula  cohaeret, 
quem  sanguis  ob  maiorem  eius  venositatem  in  cere- 
brum exercet. 

Supra  enim  iam  demonstravimus,  quanti  momenti 
pro  cerebro  conditio  arteriosa  sanguinis  sit  ad  ipsum 
influentis. 

Alienationes  mentis  sub  conditionibus  intrare  vi- 
demus, quae  copiosae  sanguificationi  favent,  et  mag- 
nam vitalitatem  systematis  nervosi  indicant.  Saepe  in 
puerperio  et  tota  lactationis  periodo  perdurant.  — Haud 
raro  autem  evanescunt,  dummodo  negotium  lactatio- 
nis rite  peragitur,  sensim  sensimque,  quippe  quo  ple- 
tbora  tollatur,  et  quia  simul  actio  pulmonum  incres- 
cat, itaque  venositas  sanguinis,  multifariis  excretioni- 
bus  coercita,  magis  magisque  imminuatur. 

Curatio,  quam  hic  status  morbosus  requirit,  ex 
indole  eius  sponte  patet.  Praeter  detractiones  san- 
guinis praecipue  salia  purgantia  indicata  erunt,  par- 
tim,  ut  a capite  derivemus,  partim  ut  evacuatione 
humorum  conditionem  sanguinis  mutemus.  Dolen- 
dum  est  , quod  nihilominus  hae  mentis  alienationes 
nulli  cedant  remedio,  et  nunquam  per  totam  vitam 
perdurant.  In  his  casibus  certo  desorganisationes  ce- 
rebri vel  eius  integumentorum,  fortasse  etiam  exsu- 
datum serosum  habet  locum.  In  his  casibus  eiusmodi 
cura  instituenda  est  , per  quam  sperare  possimus, 
eam,  dum  resorptionem  materiarum  morbose  excreta- 
rum provocet,  normalem  partis  structuram  esse  resti- 
lituram.  — Saepe  quidem  omnia  conamina  sanandi 
sunt  frustranea.  Ceterum  iam  supra  huius  curationis 
feci  mentionem. 

Maximi  momenti  et  memoratu  dignissima  est  ra- 
tio febrium  intermittentium  in  gravidis  occurrentium. 
In  his  enim  saepe  tanta  pertinacitas  observata  est,  ut 
durante  graviditate  nullo  modo  potuerint  sanari. 

Haec  autem  pertinacitas  tum  tantum  apparebit, 
si  causa  non  sufficienter  respecta  fuerit,  quae  in  gra- 
viditate concoctionis  perturbationes,  in  febribus  inter- 
mittentibus semper  praesentes,  conservat.  — Plethoram 
abdominalem  ad  perturbationes  concoctionis  et  ad  pro- 
fundiores affectiones  reproductionis  haud  raro  praebere 
ansam,  notissima  est  res,  et  in  graviditate  quoque, 
plethora  adominalis,  eam  concomitans,  torpidum  statum 
organorum  reproductionis  efficit,  ideoque  est  causa, 
cur  febris  intermittens  remediis  febrifugis  efficacissimis 
haud  tollitur.  Si  autem  plethora  abdominalis  antea 
sublata  est,  etiam  febris  intermittens  facile  erit  sa- 
nanda. Saepe  autem  indicatio  ad  venaesectionem  multo 
magis  urget,  quia  in  plethora  universali,  in  gravidis 
tam  frequcnte,  febris  intermittens  plerumque  charac- 
terem inflammatorium  prae  se  fert.  Eadem  ceterum 
ratio,  e similibus  causis,  etiam  in  febribus  intermit- 
tentibus puerperarum  habet  locum.  Pluries  occasio 
mihi  data  erat  observandi,  febrem  intermittentem  gra- 
vidarum, post  venaesectionem  satis  fortem,  ammonio 
muriatico  cum  kali  tartarico  et  vino  stibiato  brevi  esse 
sanatam.  Ouae  autem  remedia  etiamsi  non  sufficerint, 
attamen  febris  intermittens  usui  corticis  chinae  mox 
cedit. 

Eiusmodi  quidem  casus  hic  erunt  excipiendi,  qui 
post  plures  demum  menses  curationi  traduntur,  post- 
quam iam  physionias  aut  statum  cahecticum  provoca- 
runt. In  his  casibus,  in  quibus  veraesectio  fortasse 
ob  virium  debilitatem,  quae  diuturnitate  febrium  et 
perturbationibus  assimilationis  procreata  est,  contrain- 
dicatur,  praeter  alia  remedia,  ad  dissolutionem  intu- 
mescentiarum  necessaria,  detractiones  sanguinis  locales 
praecipue  erunt  utilia,  attamen  non  negandum  est, 
inter  hos  casus  nonnullos  esse  reperiendos,  qui  du- 
rante graviditate  sint  insanabiles,  quia  sanatio  desorga- 
nisationum  est  difficillima.  Observatio  illa,  febres  in- 
termittentes saepe  abortum  efficere  eo  explicatur, 
quod  statu  spasmodico  vasorum  periphericorum  in  sta- 
dio frigoris  congestio  ad  organa  interna,  praecipue  ad 
uterum,  habet  locum. 

Hanc  abortus  esse  causam  non  tantum  eo  proba- 

tur,  quod  ita  optime  abortus  intelligitur , sed  etiam 
a nota  illa  observatione,  etiam  ab  Elias  von  Siebold 
affirmata  ( Handbuch  der  Frauenzimmerkrankheiten 
2.  Bd.  Seite  171.)  febres  intermittentes  eo  facilius  ad- 
ducere abortum,  quo  vehementius  sit  frigus. 

In  adhuc  arctiore  nonnexu  quam  multi  morborum 
hucusque  memoratorum  varices  gravidarum  cum  ple- 
thora  praecipue  abdominali  sunt  causali.  Quod  ab 
omnibus  fere  medicis  assumitur,  has  varices  a pres- 
sione uteri  gravidi  in  vasa  maiora  dependere,  mihi 
plane  videtur  refutandum.  Si  enim  id  verum  esset, 
varices  in  eo  loco  saepissime  essent  reperiendae,  quo 
uteri  expansio  sit  maxima,  quod  autem  nunquam  ita  se 
habet. 

In  graviditatibus  geminorum  quidem  saepe  vari- 
cositates inveniuntur,  non  autem  aeque  in  magna  uteri 
extensione  ex  aliis  causis.  Praeterea  autem  varices 
ab  extensione  nimia  uteri  idcirco  iam  non  dependere 
possunt,  quod  eas  etiam  in  illis  casibus  invenimus, 
ubi  uterus  non  supra  modum  extenditur. 

Quod  autem  haec  morbosa  affectio  etiam  in  gra- 
viditatibus geminorum  a nimia  plethora  dependeat,  eo 
probatur,  quod  etiam  in  his  oedema  illud  inflammato- 
rium, et  quidem  in  extremitatibus  superioribus  et  fa- 
cie saepius  occurrat  quam  in  graviditatibus  simplicibus. 

Ceterum  varicositates  gravidarum  in  genere  a ple- 
thora, et  praecipue  abdominali  dependere,  sequentia 
probant  argumenta  notissima. 

1)  Varicositates  saepissime  in  constitutionibus  pie- 
thoricis  occurrunt. 

2)  Multo  saepissime  in  individuis  apparent,  quae 
iam  pluries  pepererunt,  in  quibus  igiturj,  per  reitera- 
tas  graviditates  plethora  iam  constitutionalis  reddita  est. 

3)  Varicositates  denique  semper  signis  plethorae 
abdominalis  stipantur,  segni  alvo,  organorum  repro- 
ductionis  torpiditate,  et  affectionibus  haemorrhoidali- 
bus,  quae  saepe  etiam  ut  tubercula  liaemorrhoidalia 
se  manifestant. 


CURRICULUM  VITAE. 

E™  Petrus  Worbertz  natus  Coloniae  ad  Rhenum  undecimo 
calendas  Septembris  anni  MDCCCI  confessioni  catholicae  ad- 
scriptus.  Patrem  venerabar  Guilelmum  Worbetz,  matrem  ger- 
traudam  e gente  Berschel.  Solitis  puerorum  disciplinis  in 
patris  urbe  imbutus  sum.  Adhuc  infanti  mihi  pater  abreptus 
est,  et  non  multo  post  et  mater  diem  supremum  obiit.  Pa- 
rentibus orbus  admonente  avunculo  gymnasium  coloniensem 
frequentavi  et  litteris,  quae  ibique  traduntur,  operam  navavi. 
Sed  fato  infausto  coactus  gymnasium  non  amplius  frequentare 
potui,  sed  institutione  privata  et  diligentia  propria,  quantum 
valebam  in  iis  litteris,  quae  me  adhuc  fugiebant,  me  excolere 
studui,  ita  ut  annum  vigesimum  primum  agens  et  a rebus  mi- 
litaribus suspensus,  litterarum  universitatem  Bonnensem  adie- 
rim et  civibus  academicis  anno  MDCCCXXIL  Rectore  magni- 
fico 111.  a Miinchow  adseriptus  atque  t.  t.  Decano  111.  Mayer 
in  album  medicorum  ordinis  relatus  sim.  — 

Scholas  frequentavi  has  ce. 

Logicen  apud  doctiss.  Esser,  morbos  animi  et  anthropo- 
logiam  apud  111.  Nasse,  botanicen  apud  111.  Nees  ab  Esenbeck 
sen.,  botanicen  pharmaceuticam  apud  111.  Nees  ab  Esenbeck 
iun. , chemiam  experimentalem  nec  non  phytochemiam  et  zoo- 
chemiam  apud  111.  Gust.  Bischof. 

Osteologiam  et  syndesmologiam  apud  doctiss.  Weber, 
histologiam,  anatomiam  specialem  et  chirurgicam,  structuram  et 
functiones  intestinorum  thoracis  et  cavi  abdominis  et  physio- 
logiam apud  111.  Mayer,  qui  uterque  etiam  in  cadaveribus  dis- 
secandis mihi  moderatores  erant,  pathologiam  universalem 
cum  semiotica  apud  111.  Ennemoser,  pathologiam  specialem  et 
diaeteticam  apud  111.  Hariess,  materiam  medicam  apud  111. 
E.  Bischof  et  111.  Hariess,  therapiam  tam  generalem  quam 
specialem  morborum  acutorum  et  chronicorum  bis  apud  111. 
Nasse,  chirurg.  general.  et  special.,  operationum  chirurgicarum 
doctrinam,  fracturas  et  luxationes  ossium,  fascias  et  deligationes 
chirurgicas  applicandas,  morbos  oculorum  bis  apud  111.  Phil. 
a Walther,  obductionum  publicarum  doctrinam  apud  doctiss. 
Weber,  cerebri  et  nervorum  cognitionem  organorum  sensuum 
anatomiam  apud  111;  Mayer,  physiologiam  hominis  et  anima- 
lium apud  111.  Nasse,  physiologiam  regenerationis  et  foetus 
aput  doctiss.  Mulier,  medicinam  forensem  et  formulare  apud 
Iu.  E Bischof,  utramque  partem  artis  obstetriciae,  sicuti  re- 
petitorium  ac  examinatorium  in  hac  scientia  et  exercitationes 
in  Xenedochio  apud  111.  Stein,  atque  duc.  111.  Stein  in  praxi 
obstetricia  per  totum  annum  me  exercui;  medicinam  forensem 
apud  111.  Nasse,  partem  obstetriciam,  doctrinam  graviditatis 


56 


apnd  doctiss.  Hayn,  doctrinam  instramentorum  obstetriciae 
apud  III.  May  er,  atque  duc.  111.  Mayer  et  doctiss.  Hayn  exer- 
citationes in  Xenedochio;  in  praxi  obstetricia  per  unum  se- 
mestre me  exercui,  clinicum  et  policlinicum  chirurgicum  et 
ophthalmiatricuin  duc.  111.  Phil.  a Walther  per  semestre  aus- 
cultando et  semestria  tria  practicando,  in  exercitationibus  the- 
rapeuticis clinici  et  policlinici  duc.  111.  Nasse.  Bonna  relicta 
ad  almam  literarum  universitatem  Berolinensem  profectus  sum, 
ibique  Rectore  magnifico  Klcnze  numero  civium  academico- 
rum  adseriptus  et  Denaco  111.  Bartels  in  album  relatus  sum. 

Phy  sicen  experimentalem  apud  111.  Hermbstaedt,  zoologiam 
generalem  apua  111.  JLichtenstein,  mineralogiam  apud  111. 
Weiss,  hippocratis  aphorismos  apud  111.  Bartels,  Ciceronis 
orationes  apud  111.  Zumpt,  exercitationes  clinicas  medicas 
apud  111.  Bartels , artis  obstetriciae  partem  practicam  apud 
doctiss.  von  Siebold,  doctrinam  de  morbis  infantum  apud  111. 
Casper , disserentes'  audivi. 

Tentamine  philosophico  medicoque  nec  non  examine  rigo- 

Theses. 


I.  Quo  necessarior  partus  caesateus  eo  periculosior. 

II.  Pulsus  arteriarum  a cprje  pendent. 

III.  In  partu  caesar eo  incisio  diagonalis  est  praeferenda. 

IY.  Morbi  chronici  magis  diaeta,  quam  medicaminibus  cu- 
randi sunt. 

V.  Omnem  febrim  intermittentem  mox  cortice  supprimere 
velle,  damnanda  praxis. 

VI.  Placenta  praevia  non  est  unica  ad  placentam  solven- 
dam indicatio, 

VII.  Dolores  in  partu  spurii  venaesectionibus  imprimis  miti- 
gantur. 

VIII.  Forcipis  efficacia  est  praecipue  dynamica. 

IX.  Partus  facillimus  haud  faustissimus. 

X.  Relictae  placentae  particulae  sunt  feminae  periculosissimae. 

XI.  Cancer  verus  exstirpatione  non  sanatur* 

